Dion samlet en liten hær ved Zakynthos og vendte tilbake til Sicilia i 357 f. Kr., og ble mottatt med glede av innbyggerne i Syrakus. Dionysios befant seg på det italienske fastlandet, og Dion erobret alt unntatt citadellet i Syrakus. Dionysios seilte umiddelbart hjem, og forsøkte å gjenerobre byen fra citadellet. Han mislyktes med dette, og klarte ikke å få til noen avtale med onkelen, så han reiste tilbake til Italia og overlot citadellet til sin sønn Apollokrates.